Alternative für Deutschland

D'Alternative für Deutschland (kuerz: AfD) ass eng däitsch politesch Partei, déi 2013 als Reaktioun op d'Rettungspolitik vun der Eurozon duerch d'Europäesch Unioun gegrënnt gouf.

Ufanks nach éischter als wirtschaftsliberal bezeechent, gëtt d'AfD haut am politesche Spektrum riets vun der CDU/CSU situéiert a gëllt als rietspopulistesch oder rietspopulistesch beaflosst.

Hiren éischte Succès waren iwwerregional Mandater bei der Europawal 2014. Zënterhier sëtzt s'och an de Landesparlamenter vu verschiddenen däitsche Bundeslänner. Bei de Bundestagswalen 2013 krut se 4,7 % vun de Stëmmen, ass awer trotzdeem net an den Däitsche Bundestag komm, well dat an Däitschland eréischt mat 5 % oder méi vun de Stëmme méiglech ass (déi sougenannt "Fünf-Prozent-Hürde").

Hire gréisste Succès hat d'AfD bei de Bundestagswalen 2017, wéi se 12,6 % vun de Stëmmen a 94 Sëtz krut.Spiegel Online: Union verliert deutlich, SPD schwach wie nie, AfD auf Platz drei (24. September 2017) E puer Deeg no der Wal ass d'Parteicheffin Frauke Petry aus der Partei ausgetrueden, well hir d'Richtung, an där d'Partei sech géif beweegen, net gefall huet.Manager Magazin: Frauke Petrys kalkulierter Abgang (25. September 2017)Spiegel Online: AfD bangt um ihre Mitte (29. September 2017) De fréiere Parteichef Bernd Lucke hat am Juli 2015 d'Partei och schonn aus dem selwechte Grond verlooss an ouni grousse Succès eng eege Partei gegrënnt.Spiegel Online: Spekulation über neue Petry-Partei (27. September 2017)

 Parteicheffe vun der AfD 
D'Cheffen ("Bundessprecher") vun der AfD zënter der Partei hirer Grënnung waren:

 2013-2015: Konrad Adam, Frauke Petry, Bernd Lucke
 2015-2017: Frauke Petry, Jörg Meuthen
 2017-2019: Jörg Meuthen, Alexander Gauland
 2019-2022: Jörg Meuthen, Tino Chrupalla
 2022-haut: Tino Chrupalla, Alice Weidel

 Um Spaweck 

Kategorie:Politesch Parteien an Däitschland
Kategorie:Konservativ politesch Parteien
Kategorie:Populismus